“เดลต้า” ดีดบวก ดึง SET ปิดเหลือลบ 5 จุด พ่วงเศรษฐกิจ “ไทย” โตต่อเนื่อง
SET ปิดเหลือลบ 5 จุด จากปัจจัยบวกแนวโน้มเศรษฐกิจไทยโตต่อเนื่องกลุ่มอาเซียนช่วง 2 ปีข้างหน้า และ DELTA ดีดกลับมาบวกพยุงดัชนี วันพรุ่งนี้คาดตลาดฯ แกว่งในกรอบรอผลการประชุมเฟดสัปดาห์หน้า ให้แนวรับ 1,640 จุด และแนวต้าน 1,686 จุด
SET ปิดเหลือลบ 5 จุด จากปัจจัยบวกแนวโน้มเศรษฐกิจไทยโตต่อเนื่องกลุ่มอาเซียนช่วง 2 ปีข้างหน้า และ DELTA ดีดกลับมาบวกพยุงดัชนี วันพรุ่งนี้คาดตลาดฯ แกว่งในกรอบรอผลการประชุมเฟดสัปดาห์หน้า ให้แนวรับ 1,640 จุด และแนวต้าน 1,686 จุด
14 ก.ย. 2565

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.โอยูบี เคย์เฮียน (ประเทศไทย) กล่าวว่า  ตลาดหุ้นไทยวันนี้ปรับตัวลงสอดคล้องกับตลาดหุ้นอื่นในภูมิภาคเอเชีย ตอบรับตัวเลขเงินเฟ้อสหรัฐเดือนส.ค.ออกมาสูงกว่าคาด
อย่างไรก็ตามตลาดหุ้นไทยถือว่าแข็งแกร่งเมื่อเทียบกับตลาดโลก เช่นเดียวกับ ตลาดหุ้นสิงคโปร์ มาเลเซีย อินโดนีเซีย และเวียดนาม ที่ปรับลงมาน้อยกว่าตลาดอื่นในภูมิภาคเอเชีย เนื่องจากประเทศในกลุ่มนี้มีแนวโน้มเศรษฐกิจเติบโตได้ดีในช่วง 2 ปีข้างหน้า สวนทางเศรษฐกิจยุโรปและสหรัฐที่มีโอกาสถดถอย เนื่องจากเอเชียได้รับผลกระทบน้อยกว่า
สำหรับปัจจัยที่ทำให้กลุ่มประเทศอาเซียนมีแนวโน้มทางเศรษฐกิจเติบโตมาจากการเปิดเมืองหรือการเปิดประเทศ, มีเงินทุนสำรองสูง โดยสิงคโปร์มีเงินทุนสำรองติดอันดับ 12 ของโลก, ไทย อันดับที่ 15, อินโดนีเซีย อันดับที่ 22, มาเลเซีย อันดับที่ 24, เวียดนาม อันดับที่ 26 และฟิลิปปินส์ อันดับที่ 28
ด้านแนวโน้มวันพรุ่งนี้ นายกิจพณ กล่าวว่า ตลาดฯ ในระยะสั้นนี้น่าจะแกว่งตัวอยู่ในกรอบเพื่อรอผลการประชุมธนาคารกลางสหรัฐ (เฟด) ในสัปดาห์หน้าว่าจะมีการปรับขึ้นดอกเบี้ยเท่าใด ภาพดังกล่าวยังเป็นแรงกดดันในระยะนี้ ให้แนวรับ 1,640 จุด และแนวต้าน 1,686 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 4,892.78 ล้านบาท ปิดที่ 622.00 บาท เพิ่มขึ้น 10.00 บาท
TLI มูลค่าการซื้อขาย 3,481.32 ล้านบาท ปิดที่ 16.30 บาท เพิ่มขึ้น 0.40 บาท
SCC มูลค่าการซื้อขาย 3,319.76 ล้านบาท ปิดที่ 346.00 บาท ลดลง 8.00 บาท
CH มูลค่าการซื้อขาย 2,330.85 ล้านบาท ปิดที่ 5.60 บาท เพิ่มขึ้น 0.72 บาท
KBANK มูลค่าการซื้อขาย 1,845.82 ล้านบาท ปิดที่ 150.00 บาท ลดลง 1.00 บาท